kalixlouiis/myanmar-wikipedia-corpus huggingface dataset:
အရှေ့ဘက်တွင် ပင်လယ်ရေမျက်နှာပြင်အထက် ၂၄၆၈ မီတာရှိ နှင်းဖုံးနေသော Gjallica တောင် ရှိသည်။
ထင်ရှားအရေးပါမှုများ မျက်မှောက်ခေတ်တွင် သိန်းချီသည့် ကိုဆိုဗို-အယ်လ်ဘေးနီးယန်းဒုက္ခသည်တို့ နယ်စပ်ဖြတ်ကျော်ဝင်ရောက်လာမှုကို နွေးထွေးစွာဖြင့် ကြိုဆိုလက်ခံထားပေးခဲ့သည့် မြို့ တစ်မြို့ ဖြစ်ခဲ့ရာ ကိုဆိုဗိုစစ်ပွဲအတွင်း ကမ္ဘာတစ်ဝှမ်း၏ အသိအမှတ်ပြုခံရသောမြို့ ဖြစ်လာခဲ့သည်။
ကိုဆိုဗိုစစ်ပွဲအတွင်း ကိုဆိုဗို-အယ်လ်ဘေးနီးယားဒုက္ခသည်ပေါင်း ၄၅၀,၀၀၀ သည် နယ်စပ်ကိုဖြတ်ကျော်ကာ Kukës အနီးတစ်ဝိုက်တွင် စခန်းချနေထိုင်ခဲ့ကြရသည်။
Kukës သည် နိုင်ငံတကာ၏အာရုံစိုက်မှုကို ခံခဲ့ရပြီးနောက် ကိုဆိုဗိုစစ်ပွဲအတွင်း ထောင်ပေါင်းများစွာသော ဒုက္ခသည်များကို ဧည့်ဝတ်ပြုခြင်းနှင့် ဧည့်ဝတ်ပြုခြင်းဆိုင်ရာ ငြိမ်းချမ်းရေးနိုဘယ်ဆု (၂၀၀၀ပြည့်နှစ်) အတွက် အမည်စာရင်းတင်သွင်းခံခဲ့ရသည့်မြို့ဖြစ်သည်။
၎င်းသည် မြို့တစ်မြို့အား ဆုအတွက် ပထမဆုံးအကြိမ် အမည်စာရင်းတင်သွင်းခြင်းဖြစ်ပသည်။
၂၀၁၇ ခုနှစ်တွင် မြို့ကို ဥရောပ၏ အစိမ်းရောင်မြို့တော်ဖြစ်လာရန် 2018 European Green Capital Award အတွက် လျှောက်ထားခဲ့သည်။
စီးပွားရေး ကူးကက်စ်မြို့ ၏လူဦးရေ အများအပြားသည် ပိုမိုကောင်းမွန်သောစီးပွားရေးအခွင့်အလမ်းများရရှိရန်အတွက် အယ်လ်ဘေးနီးယား၏မြို့တော်များသို့ ရွေ့ပြောင်းသွားလာကြသည်။
ဒေသ၏ စီးပွားရေးမှာ ခရီးသွားမြို့ နှင့် စိုက်ပျိုးရေးမြို့ တို့ဖြစ်သည်။
ကော်ဇောစက်ရုံ၊ ကြေးနီထုတ်လုပ်သည့် စက်ရုံလည်း ရှိသည်။
ကိုးကား ကဏ္ဍ:အယ်လ်ဘေးနီးယားနိုင်ငံရှိ မြို့များ။
မွန်အမျိုးသားကာကွယ်ရေးတပ် () ကို (မွန်အမျိုးသား သူရဲကောင်းတပ်ဟုလည်း လူသိများသည်) မြန်မာနိုင်ငံရှိ မွန်အမျိုးသားလွတ်မြောက်ရေးတပ်မတော် (MNLA) မှ ခွဲထွက်ခဲ့သော အဖွဲ့တစ်ခုဖြစ်သည်။
၎င်းအဖွဲ့ကို မွန်ပြည်သစ်ပါတီက နိုင်ငံတော်အေးချမ်းသာယာရေးနှင့်ဖွံ့ဖြိုးရေးကောင်စီ (SPDC) နှင့် အပစ်အခတ်ရပ်စဲရေး သဘောတူညီခဲ့ခြင်းကို လက်တုံ့ပြန်သည့်အနေဖြင့် ဖွဲ့စည်းခဲ့ခြင်းဖြစ်သည်။
နောက်ပိုင်းတွင် MNDA သည် ၂၀၀၁ ခုနှစ် နိုဝင်ဘာလ ၂၉ ရက်နေ့တွင် နိုင်ပန်းညွန့် ဦးဆောင်သော MNLA ၏ အခြားခွဲထွက်အဖွဲ့တစ်ခုနှင့် ပူးပေါင်းကာ မွန်ပြည်ပြန်လည်ထူထောင်ရေးတပ် (Monland Restoration Army - MRA) ကို ဖွဲ့စည်းခဲ့သည်။
Mon Nationalist Movements: insurgency, ceasefires and political struggle Ashley South Ph.D. Seminar on Discovery of Ramanndesa: Mon history, identity, culture, language and performing arts. Institute of Asian Studies, Chulalongkorn University, Thailand, Bangkok, 10–13 October 2007. အစောပိုင်းတွင် MRA/HRP မဟာမိတ်အဖွဲ့သည် ၂၀၀၂ ခုနှစ် အစောပိုင်း၌ SPDC နှင့် MNLA တို့နှင့် ထိပ်တိုက်ရင်ဆိုင်မှုများစွာ ဖြစ်ပွားခဲ့သည်။
သို့သော် ၂၀၀၃ ခုနှစ်ရောက်သော် အဖွဲ့ဝင်အများစုမှာ MNLA သို့ ပြန်လည်ပူးပေါင်းသွားကြသဖြင့် ခွဲထွက်အဖွဲ့များ၏ အင်အားမှာ ဆုတ်ယုတ်လာခဲ့သည်။
MNLA သည် ၂၀၁၀ ပြည့်နှစ် စက်တင်ဘာလတွင် နိုင်ငံတော်အေးချမ်းသာယာရေးနှင့်ဖွံ့ဖြိုးရေးကောင်စီ နှင့် အပစ်အခတ်ရပ်စဲရေးကို အဆုံးသတ်ပြီးနောက် မွန်အမျိုးသားကာကွယ်ရေးတပ်နှင့် မွန်ပြည်ပြန်လည်ထူထောင်ရေးတပ် နှစ်ဖွဲ့စလုံး ပြန်လည်ပူးပေါင်းခဲ့သည်။
မြန်မာကျောင်းသား စစ်သည်တော်များအဖွဲ့ () သည် မြန်မာနိုင်ငံရှိ လက်နက်ကိုင် အတိုက်အခံအဖွဲ့တစ်ခုဖြစ်သည်။
၈၈၈၈ အရေးအခင်းပြီးနောက် ထိုအချိန်က အုပ်ချုပ်နေသော စစ်အစိုးရကို ဆန့်ကျင်ရန် ကျောင်းသားများက ဖွဲ့စည်းခဲ့ခြင်း ဖြစ်သည်။
၁၉၉၉ ခုနှစ် အောက်တိုဘာလတွင် ထိုင်းနိုင်ငံ၊ ဘန်ကောက်မြို့ရှိ မြန်မာသံရုံးကို ဝင်ရောက်စီးနင်းပြီး ဓားစာခံများ ဖမ်းဆီးပြီးနောက် ၎င်းအဖွဲ့သည် နာမည်ဆိုးဖြင့် ကျော်ကြားခဲ့ရာ မြန်မာအစိုးရက အကြမ်းဖက်အဖွဲ့အစည်းအဖြစ် (တရားဝင်စာရင်းတွင် မပါဝင်သော်လည်း) သတ်မှတ်ခဲ့သည်။
သမိုင်းကြောင်း ၁၉၉၀ ပြည့်နှစ် အထွေထွေရွေးကောက်ပွဲကို အသစ်ဖွဲ့စည်းထားသော စစ်အစိုးရက အသိအမှတ်မပြုဘဲ ဖိနှိပ်ခဲ့ပြီးနောက် ၈၈၈၈ အရေးအခင်းတွင် ပါဝင်ခဲ့သော ကျောင်းသားအများအပြားသည် ထိုင်းနိုင်ငံသို့ ထွက်ပြေးခဲ့ကြသည်။
၁၉၉၉ ခုနှစ် ဩဂုတ်လတွင် မြန်မာကျောင်းသား စစ်သည်တော်များအဖွဲ့ကို လက်နက်ကိုင် အတိုက်အခံအဖွဲ့အဖြစ် ဖွဲ့စည်းခဲ့သည်။
၎င်းအဖွဲ့သည် ငြိမ်းချမ်းသော ဆန္ဒပြပွဲများမှတစ်ဆင့် ဒီမိုကရေစီကို မူလက ရှာဖွေခဲ့သော မြန်မာနိုင်ငံလုံးဆိုင်ရာကျောင်းသားများဒီမိုကရက်တစ်တပ်ဦး (All Burma Students' Democratic Front) ကဲ့သို့သော အဖွဲ့များနှင့် ကွဲပြားခြားနားခဲ့သည်။
၁၉၉၉ ခုနှစ် အောက်တိုဘာလ ၁ ရက်နေ့တွင် အဖွဲ့ဝင် ၅ ဦးပါ မြန်မာကျောင်းသား စစ်သည်တော်များအဖွဲ့သည် ဘန်ကောက်ရှိ မြန်မာကောင်စစ်ဝန်ရုံးကို စီးနင်းခဲ့ပြီး လူ ၈၉ ဦးကို ဓားစာခံအဖြစ် ဖမ်းဆီးခဲ့သည်။
၎င်းအဖွဲ့က အမျိုးသားဒီမိုကရေစီအဖွဲ့ချုပ် (NLD) နှင့် စစ်အစိုးရအကြား ဆွေးနွေးပွဲများ ပြုလုပ်ရန်နှင့် ၁၉၉၀ ပြည့်နှစ် ရွေးကောက်ပွဲရလဒ်များအပေါ် အခြေခံ၍ လွှတ်တော်အသစ်တစ်ခု ခေါ်ယူရန် တောင်းဆိုခဲ့သည်။
သို့သော် အဖွဲ့သည် မကြာမီပင် ၎င်းတို့၏ တောင်းဆိုချက်များကို ဖြေလျှော့ပေးခဲ့ပြီး ဓားစာခံများကို ပြန်လွှတ်ပေးခဲ့ရာ ထိုင်းအစိုးရက မြန်မာကျောင်းသား စစ်သည်တော်များအဖွဲ့ဝင်များကို ရဟတ်ယာဉ်ဖြင့် ထိုင်း-မြန်မာနယ်စပ်သို့ နောက်ဆုံးတွင် ပို့ဆောင်ပေးခဲ့သည်။
မြန်မာနိုင်ငံရှိ ဒီမိုကရေစီလှုပ်ရှားမှုကို ပွင့်ပွင့်လင်းလင်း ထောက်ခံသော်လည်း NLD ဥက္ကဋ္ဌ ဒေါ်အောင်ဆန်းစုကြည် ကဲ့သို့သော ပုဂ္ဂိုလ်များသည် မြန်မာကျောင်းသား စစ်သည်တော်များအဖွဲ့နှင့် ၎င်းတို့၏ ရည်မှန်းချက်များ အောင်မြင်ရန် အကြမ်းဖက်မှု အသုံးပြုခြင်းကို ပြစ်တင်ရှုတ်ချခဲ့သည်။
fas.org – IRP World မှတ်စုများ ကိုးကား Category:မြန်မာ့သမိုင်း Category:မြန်မာနိုင်ငံရှိ တိုင်းရင်းသား လက်နက်ကိုင် အဖွဲ့အစည်းများ Category:မြန်မာနိုင်ငံ၏ နိုင်ငံရေး။
ဂမုန်းပြဿဒ်သည် အကြောညိုပြီး အဖြူပေါက် ရေးရေးပါသည်။
ပြဿဒ်နှင့်တူ၏။
အရွက်သည် ဆိတ်ဖူးရွက်နှင့် သဏ္ဍာန်တူသည်။
ဖိုးသာဝ၊ ဂမုန်းညွှန်းကျမ်း(ပထမတွဲ)နှာ-၃၃ ကိုးကား ကဏ္ဍ:ဂမုန်းပင်။
တပင်ရွှေထီးဂမုန်းကား အမှန်ပင် ထီးနှင့်တူ၏။
တခွန်တိုင်နှင့် တူသော အရိုးမှ အရွက်ထွက်ခြင်း ဖြစ်သည်။
ပင်စည်ခေါ်ရန်လည်း ခက်၏။
ရွက်ရိုးဟုလည်း ခေါ်ရန် ခက်၏။
တပင်တွင် တရွက်သာ ရှိသည်။
အရိုးကား အနည်းငယ် အမျှောင်းရှိပြီး အမျှောင်းပေါ်တွင် အနီစင်း ရှိသည်။
အရိုးတန်မှာ အညိုရောင်သန်းသန်းမျှ ဖြစ်သည်။
အပင်ခေါင်းမှ ရံဖန်ရံခါ ပွင့်တတ်သည်။
ဥရှိသည့်အမျိုးသာပင် ထီးတစင်း၏ ခရိုင်များကဲ့သို့ အရွက်ကြောကလေးများ ပေါ်တွင် ငွေရောင်လဲ့လဲ့ အကြောကလေးများ ရှိသည်။
အရွက်ပုံမှာ တတ်နိုင်သလောက် ဖော်ပြရလျှင် "ဗ"သာ ဖြစ်၏။
ဤဂမုန်းပင်ကို စိုက်ပါက အပင်၏ အနေအထားကဲ့သို့ တည့်မတ်သော သမာဓိတရား လက်ကိုင်ထားလျှက် မည်သည့်အမှုကိစ္စပင် ဆောင်ရွက်သည် ဖြစ်စေကာမူ တိုးတက်ခြင်း၊ တန်ခိုးကြီးခြင်း၊ ထင်ပေါ်ခြင်း ရှိသည်ဟု ရှေးလူကြီးများသည် တထစ်ချယုံကြည်ထားကြသည်။
ဖိုးသာဝ ရေး၊ ဂမုန်းညွှန်းကျမ်း၊ (ပထမတွဲ)စာ-၁၁၆ ကိုးကား ကဏ္ဍ:ဂမုန်းပင်။
ခီဆာခင် ( ; ၃ မတ် ၂၀၀၈ မွေးဖွား) သည် မြန်မာ့မော်ဒယ်နှင့် အလှမယ်ဖြစ်သည်။
Miss Tourism Myanmar 2023 နှင့် Miss World Myanmar 2025 သရဖူကို ရရှိခဲ့သည်။
မြန်မာနိုင်ငံကိုယ်စားပြုအနေဖြင့် Miss World 2025 တွင် သွားရောက်ယှဉ်ပြိုင်‌ မည်ဖြစ်သည်။
အလှမယ် Miss Tourism Myanmar 2023 ခီဆာခင်သည် Miss Tourism Myanmar 2023 သရဖူကို ဆွတ်ခူးခဲ့သည်။
နိုင်ငံကိုယ်စားပြုအဖြစ် Miss Tourism International 2023 ပြိုင်ပွဲတွင် မြန်မာနိုင်ငံကိုယ်စားပြု ဝင်ရောက်ယှဉ်ပြိုင်ခွင့်ရရှိခဲ့သည်။
Miss Tourism international 2023 ၂၀၂၃ ခုနှစ် နိုဝင်ဘာလ ၂၅ ရက်နေ့က မလေးရှားနိုင်ငံ Kota Kinabalu ရှိ Sabah International Convention Center (SICC) တွင် ကျင်းပပြုလုပ်သည့် Miss Tourism International 2023 ပြိုင်ပွဲတွင် မြန်မာနိုင်ငံကိုယ်စားပြု အလှမယ်တစ်ဦးဖြစ်သည်။
အဆိုပါပြိုင်ပွဲတွင် ကမ္ဘာတစ်ဝှမ်းမှ ပြိုင်ပွဲဝင် ၄၄ ဦး ပါဝင်ခဲ့သည်။
သူမ၏ ထူးချွန်ထက်မြက်တဲ့ ဆက်သွယ်ရေးစွမ်းရည်အတွက် Best of Speak Out Award ကို ချီးမြှင့်ခံခဲ့ရသည်။
အဆိုပါပြိုင်ပွဲတွင် ထိုင်းနိုင်ငံ၏ ဒုတိယအကြိမ်မြောက် အနိုင်ရရှိမှုအဖြစ် ထိုင်းနိုင်ငံမှ Tia Li Taveepanichpan အား အဓိကဆုအား ချီးမြှင့်ခဲ့သည်။
Miss World Myanmar 2025 ၂၀၂၅ ခုနှစ် မတ်လ ၁၀ ရက်နေ့တွင် Miss World Myanmar 2025 သရဖူကို ခီဆာခင်က ရရှိခဲ့ပြီး နိုင်ငံကိုယ်စားပြုအနေဖြင့် Miss World 2025 အလှမယ်ပြိုင်ပွဲတွင် ဝင်ရောက်ယှဉ်ပြိုင်သည်။
Miss World 2025 အိန္ဒိယနိုင်ငံ Telangana တွင် ကျင်းပမည့် Miss World 2025 ပြိုင်ပွဲတွင် နိုင်ငံပေါင်း ၁၀၀ ကျော်မှ ပြိုင်ပွဲဝင်များနှင့်အတူ ယှဉ်ပြိုင်ရသည်။
အလှမယ်သည် အလှတရားသာမက ရည်ရွယ်ချက်ဖြင့် မောင်းနှင်သော ပရောဂျက်များနှင့် ကမ္ဘာလုံးဆိုင်ရာ လှုံ့ဆော်မှုများကိုလည်း အလေးပေးပါသည်။
ပရောဂျက် ခီဆာခင် ၏ "Beauty with a Purpose" ခေါင်းစဉ်ဖြင့် Rebuilding Hope ပရောဂျက်သည် အကူအညီများနှင့် အသိပညာပေးခြင်းဖြင့် မြန်မာနိုင်ငံရှိ ငလျင်ဒဏ်ခံရပ်ရွာများကို ပံ့ပိုးပေးသည်။
“ကလေးတိုင်း ကျောင်းတက်ခွင့် ထိုက်တန်ပါတယ်” ဟု ပညာရေးအတွက် ထောက်ခံအားပေးပြီး ကျေးလက်ဒေသနှင့် အားနည်းသော ဒေသများတွင် သင်ကြားခွင့်ရရှိရေး မြှင့်တင်ရန် လုပ်ဆောင်နေသူဖြစ်သည်။
ကိုးကား ပြင်ပလင့်ခ်များ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:၂၀၀၈ မွေးဖွားသူများ ကဏ္ဍ:မြန်မာ အလှမယ်များ။
အခိတခရိုင်()သည် ဂျပန်နိုင်ငံ ဟွန်ရှူး မြောက်ပိုင်း၊ ဂျပန်ပင်လယ် ကမ်းရိုးတန်းရှိ ခရိုင်ဖြစ်သည်။
ခရိုင် မြို့တော်မှာ အခိတမြို့ဖြစ်သည်။
ပထဝီဝင် right|ချိုးခအိတောင် အခိတမြို့ ယိုကိုတဲမြို့ အိုးဒတဲမြို့ ပြင်ပ လင့်ခ်များ 아키타현 가이드북 - အခိတခရိုင် လမ်းညွှန်စာအုပ် ကိုးကား။
ရှမ်းပြည်နယ်တွင် သတ်မှတ်ထားသည့် “အထူးဒေသများ” (Special Regions) သည် ၁၉၈၉ ခုနှစ်မှစ၍ မြန်မာ့တပ်မတော် (နဝတအစိုးရ) နှင့် ဗမာပြည်ကွန်မြူနစ်ပါတီ (ဗကပ) မှ ခွဲထွက်လာသော လက်နက်ကိုင်အဖွဲ့အစည်းများအကြား အပစ်အခတ်ရပ်စဲရေး သဘောတူညီချက်များ ချုပ်ဆိုမှုအပေါ် မူတည်၍ တဖြည်းဖြည်း ပေါ်ပေါက်လာခဲ့သည်။
ဤဒေသများတွင် တချို့အဖွဲ့အစည်းများက ကိုယ်ပိုင်အုပ်ချုပ်ခွင့်နှင့် စစ်ရေး၊ အုပ်ချုပ်ရေး၊ စီးပွားရေး စနစ်များကို သီးခြားတည်ဆောက်နိုင်ခဲ့သည်။
ထိုအဖွဲ့အစည်းများသည် မြန်မာ့တပ်မတော်၏ ချမှတ်ချက်များနှင့် တခါတရံ တင်းမာမှုရှိခဲ့သော်လည်း မိမိတို့ထိန်းချုပ်နေသည့်ဒေသများကို ဆက်လက်ထိန်းသိမ်းထားနိုင်ခဲ့ကြသည်။
ရှမ်းပြည်မြောက်ပိုင်းအထူးဒေသ (၁) အဆိုပါဒေသသည် ကိုးကန့်ဒေသတွင် တည်ရှိပြီး၊ မြန်မာအမျိုးသားဒီမိုကရက်တစ်မဟာမိတ်တပ်မတော် (MNDAA) မှ ထိန်းချုပ်သည်။
MNDAA သည် ၁၉၈၉ ခုနှစ် မတ်လ ၁၁ ရက်တွင် ဗကပမှ ခွဲထွက်လာသော တပ်ဖွဲ့ဝင်များက ဖုန်ကြားရှင် ဦးဆောင်ဖွဲ့စည်းခဲ့ခြင်းဖြစ်သည်။
South, Ashley (2008). Ethnic politics in Burma: states of conflict. Taylor & Francis. p. 140. . ၎င်းအဖွဲ့သည် မြန်မာ့တပ်မတော်အစိုးရနှင့် ပထမဆုံးအပစ်အခတ်ရပ်စဲရေး သဘောတူညီချက် ချုပ်ဆိုခဲ့သည်။
ထိုသဘောတူညီချက်အရ ကိုးကန့်ဒေသကို ရှမ်းပြည်မြောက်ပိုင်းအထူးဒေသ (၁) အဖြစ် သတ်မှတ်ခဲ့သည်။
South, Ashley (2008). Ethnic politics in Burma: states of conflict. Taylor & Francis. p. 140. . ၂၀၀၉ ခုနှစ်တွင် တပ်မတော်၏ နယ်ခြားစောင့်တပ် (BGF) စနစ်သို့ ပူးပေါင်းရန် ဖိအားပေးမှုကြောင့် တိုက်ပွဲများဖြစ်ပွားခဲ့ပြီး MNDAA သည် ဒေသအချို့မှ နောက်ဆုတ်ခဲ့ရသည်။
သို့သော် ၂၀၁၅ ခုနှစ်တွင် ပြန်လည်တိုက်ခိုက်မှုများဖြစ်ပြီး၊ ၂၀၂၃ ခုနှစ်တွင် "၁၀၂၇ စစ်ဆင်ရေး" အတွင်း ညီနောင်မဟာမိတ်သုံးဖွဲ့၏ ပံ့ပိုးမှုဖြင့် ထိန်းချုပ်မှုအများစုကို ပြန်လည်ရရှိနိုင်ခဲ့သည်။
ရှမ်းပြည်မြောက်ပိုင်းအထူးဒေသ (၂) ဤဒေသကို ဝပြည်သွေးစည်းညီညွတ်ရေးတပ်မတော် (UWSA) မှ ထိန်းချုပ်ထားသည်။
၎င်းအဖွဲ့သည် ၁၉၈၉ ခုနှစ် ဧပြီ ၁၇ ရက်တွင် ဗကပ၏ ဝဒေသရှိ တပ်ဖွဲ့ဝင်များက ပေါက်ယူချန်း ဦးဆောင်၍ ခွဲထွက်ဖွဲ့စည်းခဲ့သည်။
UWSA သည် မြန်မာ့တပ်မတော်အစိုးရနှင့် အပစ်အခတ်ရပ်စဲရေးသဘောတူညီချက် ချုပ်ဆိုပြီးနောက် ဝဒေသကို ရှမ်းပြည်မြောက်ပိုင်းအထူးဒေသ (၂) အဖြစ်သတ်မှတ်ခဲ့သည်။
ယနေ့တွင် UWSA သည် တိုင်းရင်းသားလက်နက်ကိုင်အဖွဲ့အစည်းများအနက် အင်အားအကြီးဆုံးအဖွဲ့ဖြစ်ပြီး တရားရေး၊ စီးပွားရေး၊ စစ်ရေးတို့ပါဝင်သော ကိုယ်ပိုင်စနစ်တကျအုပ်ချုပ်မှုကို တည်ဆောက်ထားသည်။
၂၀၁၀ ပြည့်နှစ်က နယ်ခြားစောင့်တပ်အဖြစ် ပြောင်းရန် ဖိအားပေးမှုကို ငြင်းဆိုခဲ့ပြီး မိမိတို့၏ စစ်ရေးဖွဲ့စည်းပုံအတိုင်း ဆက်လက်ရပ်တည်ခဲ့သည်။
ရှမ်းပြည်မြောက်ပိုင်းအထူးဒေသ (၃) ဤဒေသကို ရှမ်းပြည်တိုးတက်ရေးပါတီ (Shan State Progress Party - SSPP) နှင့် ၎င်း၏ တပ်ဖွဲ့ဖြစ်သော ရှမ်းပြည်တပ်မတော် (မြောက်ပိုင်း) (Shan State Army - North, SSA-N) မှ ထိန်းချုပ်သည်။
SSPP/SSA-N သည် ဗကပမှ တိုက်ရိုက်ခွဲထွက်ခြင်းမဟုတ်ဘဲ ၁၉၆၄ ခုနှစ်တွင် စတင်ဖွဲ့စည်းထားသော တိုင်းရင်းသားလက်နက်ကိုင်အဖွဲ့တစ်ခုဖြစ်သည်။
၎င်းတို့သည် ၁၉၈၉ ခုနှစ် စက်တင်ဘာ ၂၄ ရက်တွင် မြန်မာ့တပ်မတော်အစိုးရနှင့် အပစ်အခတ်ရပ်စဲရေး သဘောတူညီချက် ချုပ်ဆိုခဲ့သည်။
ထိုသဘောတူညီချက်အရ မိုင်းရှူး၊ ကျေးသီး၊ တန့်ယန်းမြို့နယ်များပါဝင်သော ဒေသကို အထူးဒေသ (၃) အဖြစ် သတ်မှတ်ခဲ့သည်။
SSPP သည် တပ်မတော်နှင့် တခါတရံ တိုက်ပွဲဖြစ်ပွားခြင်းများရှိသော်လည်း ထိန်းချုပ်နယ်မြေများကို ဆက်လက်ထိန်းသိမ်းနိုင်ခဲ့သည်။
၂၀၂၃ ခုနှစ်တွင် ညီနောင်မဟာမိတ်သုံးဖွဲ့နှင့် ပူးပေါင်းပြီး စစ်ဆင်ရေးများတွင် ပါဝင်ခဲ့သည်။
ရှမ်းပြည်အရှေ့ပိုင်းအထူးဒေသ (၄) ဤဒေသမှာ မိုင်းလားဒေသတွင် တည်ရှိပြီး၊ အမျိုးသားဒီမိုကရေစီမဟာမိတ်တပ်မတော် (National Democratic Alliance Army - NDAA) မှ ထိန်းချုပ်သည်။
NDAA သည် ၁၉၈၉ ခုနှစ် ဧပြီ ၁၉ ရက်တွင် ဗကပမှ ခွဲထွက်လာသော မိုင်းလားဒေသရှိ တပ်ဖွဲ့ဝင်များက လင်းမင်းရှန် ဦးဆောင်၍ ဖွဲ့စည်းခဲ့သည်။
၎င်းအဖွဲ့သည် မြန်မာ့တပ်မတော်နှင့် အပစ်အခတ်ရပ်စဲရေး သဘောတူညီချက် ချုပ်ဆိုပြီးနောက် မိုင်းလားဒေသကို အထူးဒေသ (၄) အဖြစ် သတ်မှတ်ခဲ့သည်။
NDAA သည် မိမိဒေသအတွင်း ကိုယ်ပိုင်အုပ်ချုပ်ခွင့်ကို ထိန်းသိမ်းထားနိုင်ခဲ့သည်။
အထူးဒေသ (၄) ကိုယ်ပိုင်အုပ်ချုပ်ခွင့်ရဒေသတွင် မိုင်းလား၊ ဆီလူးနှင့် နမ့်ပန်းဒေသတို့ ပါဝင်သည်။
ရှမ်းပြည်တောင်ပိုင်း အထူးဒေသ (၆) ရှမ်းပြည်အထူးဒေသ (၆) သည် ရှမ်းပြည်နယ်တောင်ပိုင်းတွင် တည်ရှိပြီး ပအိုဝ်းအမျိုးသားအဖွဲ့ချုပ် (Pa-O National Organisation - PNO) နှင့် ၎င်း၏ လက်နက်ကိုင်တပ်ဖွဲ့ဖြစ်သော ပအိုဝ်းအမျိုးသားတပ်မတော် (Pa-O National Army - PNA) တို့က အုပ်ချုပ်သည့် နယ်မြေဒေသဖြစ်သည်။
ဤဒေသသည် ၂၀၀၈ ဖွဲ့စည်းပုံအခြေခံဥပဒေအရ "ပအိုဝ်းကိုယ်ပိုင်အုပ်ချုပ်ခွင့်ရဒေသ" အဖြစ် တရားဝင် သတ်မှတ်ထားသော နယ်မြေလည်း ဖြစ်ပါသည်။
ရှမ်းပြည်နယ်တောင်ပိုင်းတွင် အဓိကအားဖြင့် ဟိုပုံး၊ ဆီဆိုင် နှင့် ပင်လောင်း မြို့နယ်များ၏ အစိတ်အပိုင်းများကို စုစည်းဖွဲ့စည်းထားသည်။
အထူးဒေသ (၆) ၏ အုပ်ချုပ်ရေးဆိုင်ရာ ဗဟိုဌာနချုပ်သည် ဟိုပုံးမြို့ တွင် တည်ရှိသည်။
ပအိုဝ်းအမျိုးသားအဖွဲ့ချုပ် (PNO) သည် ၁၉၉၁ ခုနှစ်၊ ဧပြီလတွင် နိုင်ငံတော်ငြိမ်ဝပ်ပိပြားမှုတည်ဆောက်ရေးအဖွဲ့ (SLORC) အစိုးရနှင့် အပစ်အခတ်ရပ်စဲရေး သဘောတူညီချက် ရယူခဲ့သည်။
ထိုသဘောတူညီချက်အရ PNO/PNA အား ရှမ်းပြည်နယ်တောင်ပိုင်းရှိ ၎င်းတို့၏ လွှမ်းမိုးရာနယ်မြေများကို အထူးဒေသ (၆) အဖြစ် သတ်မှတ်ပေးခဲ့သည်။
နောက်ပိုင်းတွင် PNA သည် အစိုးရ၏ အသွင်းပြောင်ပြည်သူ့စစ် (People's Militia Force - PMF) အဖြစ် အသွင်ပြောင်းခဲ့ပြီး တပ်မတော်နှင့် အနီးကပ်ပူးပေါင်းဆောင်ရွက်သော အဖွဲ့အစည်းတစ်ခု ဖြစ်လာခဲ့သည်။
၂၀၂၁ နောက်ပိုင်း နိုင်ငံရေးအပြောင်းအလဲနှင့် လက်ရှိအခြေအနေ ၂၀၂၁ ခုနှစ် စစ်အာဏာသိမ်းပြီးနောက်ပိုင်း အထူးဒေသ (၆) ၏ အခြေအနေမှာ အလွန်ရှုပ်ထွေးပြီး သိသာသော အပြောင်းအလဲများ ဖြစ်ပေါ်ခဲ့သည်။
အာဏာသိမ်းပြီးချိန်တွင် PNO/PNA သည် နိုင်ငံတော်စီမံအုပ်ချုပ်ရေးကောင်စီ (SAC) နှင့် မဟာမိတ်ဆက်ဆံရေးကို ဆက်လက်ထိန်းသိမ်းထားခဲ့ပြီး တပ်မတော်နှင့် ပူးပေါင်း၍ ဒေသတွင်း လှုပ်ရှားမှုများ ပြုလုပ်ခဲ့သည်။
သို့သော်လည်း၊ အပစ်အခတ်ရပ်စဲရေး မယူထားသည့် အခြားပအိုဝ်းလက်နက်ကိုင်အဖွဲ့ဖြစ်သော ပအိုဝ်းအမျိုးသားလွတ်မြောက်ရေးတပ်မတော် (Pa-O National Liberation Army - PNLA) နှင့် တော်လှန်ရေးမဟာမိတ်တပ်များက SAC နှင့် PNA ကို စတင်တိုက်ခိုက်ခဲ့သည်။
အထူးသဖြင့် ဆီဆိုင်မြို့နယ်အတွင်း တိုက်ပွဲများ ပြင်းထန်ခဲ့သည်။
၂၀၂၄ ခုနှစ် အစောပိုင်းတွင် ဆီဆိုင်မြို့ကို PNLA နှင့် မဟာမိတ်များက သိမ်းပိုက်နိုင်ခဲ့ပြီးနောက် PNO/PNA ၏ ရပ်တည်ချက်မှာ သိသိသာသာ ပြောင်းလဲလာခဲ့သည်။
တိုက်ပွဲများကြောင့် ပအိုဝ်းပြည်သူများ ထိခိုက်နစ်နာမှု မရှိစေရေးကို အကြောင်းပြကာ PNO/PNA သည် ကြားနေရေးဝါဒ ကို ကျင့်သုံးမည်ဖြစ်ကြောင်းနှင့် ၎င်းတို့၏ နယ်မြေအတွင်း တပ်မတော်အပါအဝင် မည်သည့်လက်နက်ကိုင်အဖွဲ့ကိုမျှ ဝင်ရောက်လှုပ်ရှားခွင့် မပြုတော့ကြောင်း ကြေညာခဲ့သည်။
ဤကြေညာချက်သည် PNO/PNA ၏ တပ်မတော်နှင့် ဆယ်စုနှစ်များစွာကြာမြင့်ခဲ့သော မဟာမိတ်ဆက်ဆံရေးမှ ခွဲထွက်ပြီး၊ ဒေသတွင်း ပဋိပက္ခများတွင် တိုက်ရိုက်မပါဝင်ဘဲ မိမိဒေသနှင့် လူမျိုးကို ကာကွယ်သည့် အနေအထားသို့ ကူးပြောင်းသွားခြင်းကို ပြသနေသည်။
ကိုးကား ကဏ္ဍ:မြန်မာနိုင်ငံ၏ နယ်မြေအပိုင်းအခြားများ ကဏ္ဍ:မြန်မာနိုင်ငံ၏ ပြည်တွင်းပဋိပက္ခများ ကဏ္ဍ:ရှမ်းလက်နက်ကိုင်အဖွဲ့အစည်းများ ကဏ္ဍ:ရှမ်းပြည်နယ်။
thumb |နှစ်ခုထိုးသွင်းခြင်း၏ တွေ့ရလေ့ရှိသော ကိုယ်ဟန်အနေအထား ပုံဥပမာ နှစ်ခုထိုးသွင်းခြင်း (; တစ်ခါတစ်ရံ အတိုကောက်အားဖြင့် DP ဟုခေါ်သည်) ဆိုသည်မှာ အများအားဖြင့် လိင်တံတစ်ချောင်းက မိန်းမကိုယ်ကို ထိုးသွင်းနေချိန်တွင် နောက်တစ်ချောင်းက စအိုကို ထိုးသွင်းခြင်း ပါဝင်သော မိန်းမကိုယ်နှင့် စအိုဖြင့် လိင်ဆက်ဆံခြင်းကို ရည်ညွှန်းသည်။
၎င်းသည် မိန်းမကိုယ် သို့မဟုတ် စအိုတစ်ခုခုကို လိင်တံနှစ်ချောင်း သို့မဟုတ် အရာဝတ္ထုနှစ်ခုဖြင့် တစ်ပြိုင်နက်တည်း ထိုးသွင်းခြင်းကိုလည်း ရည်ညွှန်းနိုင်သည်။
ပြုလုပ်ခြင်း နှစ်ခုထိုးသွင်းခြင်းတွင် အမျိုးသမီးတစ်ဦး၏ မိန်းမကိုယ်နှင့် စအိုအတွင်းသို့ ထောင်မတ်နေသော လိင်တံနှစ်ချောင်းကို တစ်ပြိုင်နက်တည်း ထည့်သွင်းခြင်းနှင့် ထိုးသွင်းခြင်းတို့ ပါဝင်သည်။
၎င်းသည် ညစ်ညမ်းရုပ်ပုံများတွင် အတွေ့ရများသော လုပ်ဆောင်မှုပုံစံတစ်ခုဖြစ်သည်။
ဤဝေါဟာရသည် ထောင်မတ်နေသော လိင်တံနှစ်ချောင်းက မိန်းမကိုယ်တစ်ခုတည်း သို့မဟုတ် စအိုတစ်ခုတည်းအတွင်းသို့ ထိုးသွင်းခြင်းကိုလည်း ဖော်ပြနိုင်သည်။
၎င်းကို double vaginal penetration (DVP) နှင့် double anal penetration (DAP) ဟု အသီးသီး ခေါ်ဆိုသည်။
နှစ်ခုထိုးသွင်းခြင်းကို လိင်တံများဖြင့်သာမက ခန္ဓာကိုယ်၏ အစိတ်အပိုင်းများ (လက်များ၊ လက်ချောင်းများ) သို့မဟုတ် သီးခြားလိင်ကစားစရာများဖြင့်လည်း ပြုလုပ်နိုင်သည်။
လိင်ပိုင်းဆိုင်ရာ လုပ်ဆောင်မှုသည် ထိုးသွင်းခံရသော အမျိုးသမီးလက်တွဲဖော်အတွက် သာယာမှု ဖြစ်စေနိုင်သည်။
အကြောင်းမှာ မိန်းမကိုယ်အတွင်းရှိ G-spot နှင့် A-spot (anterior fornix) နှစ်ခုလုံး သို့မဟုတ် တစ်ခုခုကို လှုံ့ဆော်ခြင်းနှင့်အတူ စအိုအာရုံကြောအဆုံးများနှင့် စအိုနှင့် မိန်းမကိုယ်လမ်းကြောင်းများကို ပိုင်းခြားထားသော နံရံအတွင်း၌ တည်ရှိသော PS-spot (perineal sponge) တို့မှ ရရှိသည့် "ပေါင်းစပ်အထွတ်အထိပ်" များကြောင့် ဖြစ်သည်။
ထိုးသွင်းသော လက်တွဲဖော်များသည် မိန်းမကိုယ်နှင့်/သို့မဟုတ် စအို၏ တင်းကျပ်မှုအပြင် လိင်တံများ တူညီသော အပေါက်အတွင်း၌ဖြစ်စေ သို့မဟုတ် rectovaginal fascia (စအို-မိန်းမကိုယ်အကြားရှိ အမြှေးပါး) နံရံမှတဆင့် အချင်းချင်း ပွတ်တိုက်ခြင်းတို့မှ သာယာမှုကို ရရှိနိုင်သည်။
သမိုင်းကြောင်း 280px|thumb|သုံးရာစု ကာမသျှတ္တရကျမ်းတွင် အမျိုးသမီးတစ်ဦးကို နှစ်ခုထိုးသွင်းခြင်း ပြုလုပ်နေပုံ ပုံဥပမာ နှစ်ခုထိုးသွင်းခြင်း၏ ပုံဖော်မှုများကို ရောမကာမဂုဏ်ပစ္စည်းများစွာတွင်သာမက၊ ကာမသျှတ္တရတွင်ပါ သရုပ်ဖော်ထားသည်။
သမိုင်းတွင် ပထမဆုံးရိုက်ကူးခဲ့သော နှစ်ခုထိုးသွင်းခြင်းသည် ၁၉၇၀ ပြည့်နှစ်တွင် ဒါရိုက်တာ Lasse Braun ၏ "Delphia the Greek" ရုပ်ရှင်၌ ပါဝင်ခဲ့သည်။
အမျိုးသမီးဝါဒီ Bernadette Barton က နှစ်ခုထိုးသွင်းခြင်းသည် အများအားဖြင့် အမျိုးသားလိင်တံနှစ်ချောင်း နီးကပ်စွာ သို့မဟုတ် တိုက်ရိုက်ထိတွေ့နေသောကြောင့် လိင်တူမုန်းတီးသော ယဉ်ကျေးမှုတွင် "ပုံမှန်မဟုတ်သော လိင်တူစိတ်ပါဝင်မှု" ဖြစ်သည်ဟု ငြင်းခုံခဲ့သည်။
Barton က နှစ်ခုထိုးသွင်းခြင်းသည် အမျိုးသမီး၏ အပေါက်များကို ၎င်းတို့၏ ရုပ်ပိုင်းဆိုင်ရာ ကန့်သတ်ချက်အထိ ဆန့်ထုတ်နိုင်သောကြောင့် "ထူးဆန်းပြီး" "ခန္ဓာကိုယ်ကို နာကျင်စေသည်" ဟုလည်း ယူဆသည်။
ညစ်ညမ်းရုပ်ရှင်မင်းသား James Deen က နှစ်ခုထိုးသွင်းခြင်းသည် မွေးရာပါ "လိင်တူချင်း လုပ်ဆောင်မှု" မဟုတ်ကြောင်း ငြင်းဆိုခဲ့သည်၊ လိင်တံနှစ်ချောင်းသည် တူညီသော အပေါက်အတွင်း၌ ရှိနေသည့်တိုင် အမျိုးသားဖျော်ဖြေသူ၏ စေ့ဆော်မှုက ထိုလုပ်ဆောင်မှုသည် လိင်တူချင်းဟုတ်မဟုတ်ကို ဆုံးဖြတ်သည်ဟု ယုံကြည်သည်။
Bisexual စာရေးဆရာ Zachary Zane က နှစ်ခုထိုးသွင်းခြင်းသည် မွေးရာပါ bisexual လုပ်ဆောင်မှု မဟုတ်သော်လည်း အမျိုးသားများ လိင်ပိုင်းဆိုင်ရာ အပြန်အလှန်ဆက်ဆံရန် ရွေးချယ်ပါက bisexual ဖြစ်လာနိုင်သည်ဟု ရေးသားခဲ့ပြီး၊ queer အမျိုးသားများက အမျိုးသမီးတစ်ဦးကို နှစ်ခုထိုးသွင်းမှုလုပ်ခြင်းသည် straight အမျိုးသားများ လုပ်ဆောင်ခြင်းထက် "လုံးဝကွဲပြားခြားနားသော အတွေ့အကြုံ" ဖြစ်နိုင်သည်ဟု ဆိုခဲ့သည်။
Spit-roast Spit-roast သည် နှစ်ခုထိုးသွင်းခြင်း၏ ပုံစံကွဲတစ်ခုဖြစ်ပြီး၊ လူတစ်ဦးကို နောက်ဘက်မှ လိင်တံတစ်ချောင်း (မိန်းမကိုယ် သို့မဟုတ် စအိုတွင်) ထိုးသွင်းနေစဉ်တွင် အခြားလိင်တံတစ်ခုက ပါးစပ်ဖြင့် လိင်ဆက်ဆံခြင်း ဖြစ်သည်။
ဤလိင်ပိုင်းဆိုင်ရာ လုပ်ဆောင်မှုသည် doggy style (ခွေးလေးပုံစံ) အနေအထားနှင့် လိင်တံကို ပါးစပ်ဖြင့်စုပ်ခြင်းတို့ကို ပေါင်းစပ်ထားသည်။
"spit-roast" ကို ညစ်ညမ်းရုပ်ပုံများတွင် မကြာခဏ သရုပ်ဖော်လေ့ရှိသည်။
ကိုးကား ကဏ္ဍ:အုပ်စုလိုက် လိင်ဆက်ဆံခြင်း ကဏ္ဍ:လိင်ဆက်ဆံမှုပုံစံများ ကဏ္ဍ:လိင်အပြုအမူများ။
thumb|အရွယ်ရောက်ပြီး အမျိုးသားများ စက်ဝိုင်းပုံစံ အာသာဖြေနေပုံ သုံးဖက်မြင်ပုံဥပမာ စက်ဝိုင်းပုံစံ အာသာဖြေခြင်း (; တစ်ခါတစ်ရံ circlejerk ဟုလည်း စာလုံးပေါင်းသည်) ဆိုသည်မှာ အမျိုးသားများ စက်ဝိုင်းပုံစံ ပြုလုပ်ကာ အာသာဖြေခြင်း သို့မဟုတ် တစ်ဦးနှင့်တစ်ဦး လိင်အင်္ဂါများကို ထိတွေ့ခြင်း ပါဝင်သော လိင်ပိုင်းဆိုင်ရာ အလေ့အကျင့်တစ်ခု ဖြစ်သည်။
ဥပစာစကားအရမူ ထိုဝေါဟာရကို လူအုပ်စုတစ်စုအကြား မိမိကိုယ်ကို ချီးကျူးဂုဏ်ပြုသော အပြုအမူ သို့မဟုတ် ဆွေးနွေးမှုကို ရည်ညွှန်းလေ့ရှိပြီး၊ အများအားဖြင့် "ပျင်းစရာကောင်းသော သို့မဟုတ် အချိန်ဖြုန်းသော အစည်းအဝေး သို့မဟုတ် အခြားပွဲ" နှင့် ပတ်သက်၍ ဖြစ်သည်။
စက်ဝိုင်းပုံစံ အာသာဖြေခြင်းျားတွင် မကြာခဏဆိုသလို ယှဉ်ပြိုင်မှုဆိုင်ရာ အစိတ်အပိုင်းများ ပါဝင်ပြီး၊ ကြိုတင်သတ်မှတ်ထားသော စည်းမျဉ်းများပေါ်မူတည်၍ အရင်ဆုံး၊ နောက်ဆုံး သို့မဟုတ် အဝေးဆုံး သုက်လွှတ်နိုင်သူက "အနိုင်ရသူ" ဖြစ်သည်။
၎င်းတို့သည် အခြားအမျိုးသားများနှင့် လိင်ပိုင်းဆိုင်ရာ ဆက်ဆံမှုများသို့ မိတ်ဆက်အဖြစ် သို့မဟုတ် အခြားသူတစ်ဦးနှင့် ပုံမှန်လိင်ပိုင်းဆိုင်ရာ လုပ်ဆောင်မှု မဖြစ်နိုင်သည့် အသက်အရွယ် သို့မဟုတ် အခြေအနေတွင် လိင်ပိုင်းဆိုင်ရာ ထွက်ပေါက်တစ်ခုအဖြစ် ဆောင်ရွက်နိုင်သည်။
စက်ဝိုင်းပုံစံ အာသာဖြေခြင်းများတွင် လိင်တူစိတ်ပါဝင်မှုဆိုင်ရာ အစိတ်အပိုင်းတစ်ခု ပါဝင်သော်လည်း၊ အချို့သော လေ့လာဆန်းစစ်သူများက ဆယ်ကျော်သက် ယောက်ျားလေးများ၏ စက်ဝိုင်းပုံစံ အာသာဖြေခြင်းကဲ့သို့သော အုပ်စုလိုက် လုပ်ဆောင်မှုများကို အုပ်စုအတွင်း လိင်တူမဟုတ်သော၊ အမျိုးသားဆန်သော အခွင့်အာဏာကို ထူထောင်ရန် ကြိုးပမ်းမှုအဖြစ် အဓိပ္ပာယ်ဖွင့်ဆိုသည်။
သို့သော်လည်း အမေရိကန်လူမှုဗေဒပညာရှင် Bernard Lefkowitz က ပါဝင်မှုကို အမှန်တကယ် လှုံ့ဆော်ပေးသောအရာမှာ မိမိ၏ လိင်ပိုင်းဆိုင်ရာ စွမ်းဆောင်ရည်ကို သူငယ်ချင်းများက မြင်တွေ့အသိအမှတ်ပြုလိုစိတ်ဖြစ်ပြီး၊ လိင်ပိုင်းဆိုင်ရာ လုပ်ဆောင်မှုနှင့် ပတ်သက်၍ ဆယ်ကျော်သက်အရွယ်၏ မလုံလောက်မှု ခံစားချက်များကို တန်ပြန်ရန် ကူညီပေးသည်ဟု အခိုင်အမာ ပြောဆိုသည်။
ကိုးကား ကဏ္ဍ:အုပ်စုလိုက် လိင်ဆက်ဆံခြင်း ကဏ္ဍ:လိင်မှုကိစ္စနှင့် လူ့အဖွဲ့အစည်း ကဏ္ဍ:အမျိုးသား တစ်ကိုယ်ရေ အာသာဖြေခြင်း။
ဖီယာမြို့ (အင်္ဂလိပ်: Fier) သည် အယ်လ်ဘေးနီးယားနိုင်ငံ ၏ သတ္တမမြောက် လူဦးရေအများဆုံးနေထိုင်ရာ မြို့ဖြစ်သည်။
မြို့သည် မြောက်ဘက်တွင် စီမန်လွင်ပြင် ၊ တောင်ဘက်တွင် အယ်လ်ဘေးနီးယား နှင့် ဂရိနိုင်ငံများအတွင်း စီးဝင်သည့် ဗျိုးဆ်မြစ် (Vjosë) ၊ အရှေ့တောင်ဘက်တွင် မာလာကတ်စတာတောင်ကြား ( Mallakastra) တို့ဖြင့် ဝိုင်းရံထားပြီး ဂျာနီကာမြစ် (Gjanica) ၏ ကမ်းဘေးပေါ်တွင် တည်ရှိသည်။
ဖီယာမြို့ သည် အနောက်ဘက်ရှိ အဒရီအတစ်ပင်လယ် (Adriatic Sea) နှင့် နီးစပ်သောကြောင့် ပင်လယ်သက်ရောက်မှုရှိသော ရာသီဥတု ဖြစ်ပြီး၊ တနည်းအားဖြင့် မက်ဒီတာရေးနီယံ ရာသီဥတု (Mediterranean climate) ကို ခံစားရသည်။
သမိုင်းကြောင်း ဖီယာမြို့ကို အယ်လ်ဘေးနီးယားနိုင်ငံသမိုင်း၌ ထင်ရှားခဲ့သည့် အချုပ်အခြာအာဏာပိုင် မိသားစု တစ်ခုဖြစ်သော ဗရီယိုနီ မိသားစု (Vrioni family)ထဲမှ နိုင်ငံရေးအာဏာရှင် ကာဟရီမန် ပါရှာ ဗရီယိုနီ (Kahreman Pasha Vrioni) (၁၈၈၉-၁၉၅၅) ၏ ဖခင်ဖြစ်သူ အိုမဲရ် ပါရှာ ဗရီယိုနီ II (Omer Pasha Vrioni II) က ၁၈၆၄ ခုနှစ်တွင် တည်ထောင်ခဲ့သည်။
ဤမြို့သည် ခရစ်မတိုင်မီ ဘီစီ ၅၈၈ ခုနှစ်တွင် ရှေးတိုင်းရင်းသား အီလျရီယန် (Illyrian) မျိုးနွယ်စုများ နေထိုင်သည့် ဒေသအတွင်း၌ ရှေးဂရိကျွန်းမြို့များဖြစ်သော ကော်ဖူး (Corfu) နှင့် ကိုရင့် (Corinth) တို့မှလာသော ဂရိကိုလိုနီများက တည်ထောင်ခဲ့သော ရှေးဂရိမြို့ အပေါလုံနီးယား (Apollonia) နှင့် ၇ ကီလိုမီတာ (၄ မိုင်)ခန့်သာ ကွာဝေးသည်။
ဖီယာမြို့ သည် အယ်လ်ဘေးနီးယားနိုင်ငံ အနောက်တောင်ပိုင်း၌ တည်ရှိပြီး A2 အမြန်ကားလမ်းနှင့် SH 4 အဝေးပြေးလမ်းမကြီးတို့ဖြင့် ချိတ်ဆက်ထားသည့် အရေးပါသော သယ်ယူပို့ဆောင်ရေးဗဟိုမြို့တစ်ခုဖြစ်သည်။
ထို့အပြင် ဤမြို့သည် အယ်လ်ဘေးနီးယားရှိ တောင်-မြောက်သယ်ယူပို့ဆောင်ရေးလမ်းကြောင်းတစ်ခုဖြစ်သည့် အရှေ့တောင်ဥရောပဒေသ အတွင်းရှိ အရေးပါသော အဒရီအတစ်-အိုင်ယွန် အမြန်ကားလမ်း (Adriatic-Ionian)၏ တစ်စိတ်တစ်ပိုင်းအဖြစ် လည်း ပါဝင်သည်။
ဇောသည် စိတ်အစဉ် (ဝီထိ) တွင် အာရုံ၏အရသာကို အထူးခံစား၍ ကုသိုလ်ကံ၊ အကုသိုလ်ကံတို့ကို ပြုလုပ်သော စိတ်အဆင့်ဖြစ်ပါသည်။
ဇောစိတ်တို့သည် အများအားဖြင့် (၇) ကြိမ် ဖြစ်ပေါ်လေ့ရှိပြီး အလွန်အလျင်အမြန် အာရုံကို စောလျက်၊ ကံ၏အစွမ်းသတ္တိကို ဖြစ်စေပါသည်။
ဇော၏ အဓိက အမျိုးအစားများမှာ ကုသိုလ်ဇော, အကုသိုလ်ဇောနှင့် ကြိယာဇောတို့ ဖြစ်ကြသည်။
ကုသိုလ်ဇော ကုသိုလ်ဇောဆိုသည်မှာ ကုသိုလ်ဖြစ်သောစိတ်များ အစဉ်အတန်း စောခြင်းဖြစ်သည်။
"ကုသိုလ်" ၏ သဘောသဘာဝကို အောက်ပါအတိုင်း ဖွင့်ဆိုထားပါသည်- ကုသိုလ်၏ လက္ခဏာ၊ ရသ၊ ပစ္စုပဋ္ဌာန်၊ ပဒဋ္ဌာန် အဘိဓမ္မာအဋ္ဌကထာ (အဘိ၊ဋ္ဌ၊၁၊၁၀၅) ၌ (၂) နည်းဖြင့် ဖွင့်ဆိုထားသည်- ပထမနည်း: လက္ခဏာ: အပြစ်မရှိခြင်း၊ ကောင်းသောအကျိုးကို ပေးခြင်းသဘော။
ရသ: အကုသိုလ်ကို ဖျက်ဆီးခြင်း (ကိစ္စ)။
ပစ္စုပဋ္ဌာန်: ဖြူစင်သော သဘောတရား။
ပဒဋ္ဌာန်: ယောနိသောမနသိကာရ (အကြောင်းမှန်၊ အကျိုးမှန်ကို နှလုံးသွင်းခြင်း)။
အနဝဇ္ဇသုခဝိပါကလက္ခဏံ ကုသလံ၊ ၂။
အကုသလဝိဒ္ဓံသနရသံ၊ ၃။
ဝေါဒါနပစ္စုပဋ္ဌာနံ၊ ၄။
ယောနိသောမနသိကာရပဒဋ္ဌာနံ။
) ဒုတိယနည်း (တစ်နည်း): (သာဝဇ္ဇ = အပြစ်နှင့်တကွဖြစ်သော အကုသိုလ်၏ ဆန့်ကျင်ဘက်ဖြစ်သောကြောင့်) လက္ခဏာ: အပြစ်မရှိခြင်းသာလျှင် ဖြစ်သောသဘော။
ရသ: ဖြူစင်ခြင်း (သမ္ပတ္တိ)။
ပစ္စုပဋ္ဌာန်: ကောင်းမြတ်သော ဣဋ္ဌဝိပါကအကျိုးတရားရှိမှု (ဖလ)။
ပဒဋ္ဌာန်: ယောနိသောမနသိကာရ။
အဝဇ္ဇပဋိပက္ခတ္တာ ဝါ အနဝဇ္ဇလက္ခဏမေဝ ကုသလံ၊ ၂။
ဝေါဒါနဘာဝရသံ၊ ၃။
ဣဋ္ဌဝိပါကပစ္စုပဋ္ဌာနံ၊ ၄။
) ကုသိုလ်၏ အဓိပ္ပာယ်ဖွင့်ဆိုချက်များ ယုတ်မာစက်ဆုပ်ဖွယ် အကုသိုလ်တရားတို့ကို တဒင်္ဂပဟာန်၊ ဝိက္ခမ္ဘနပဟာန်၊ သမုစ္ဆေဒပဟာန်တို့ဖြင့် လှုပ်ရှားစေတတ်၊ ဖျက်ဆီးတတ်သောကြောင့် ကုသိုလ်မည်၏။
(ဝိပဿနာကုသိုလ်သည် တဒင်္ဂ၊ မဟဂ္ဂုတ်ကုသိုလ်သည် ဝိက္ခမ္ဘန၊ လောကုတ္တရာမဂ်ကုသိုလ်သည် သမုစ္ဆေဒအားဖြင့် ပယ်သည်။
) "ကုသ" (စက်ဆုပ်ဖွယ်အကုသိုလ်) တို့ကို ဖြတ်တတ်သောကြောင့် ကုသိုလ်မည်၏။
"ကုသ" (ဉာဏ်ပညာ) ကို ဖြစ်စေတတ်၊ ရယူစေတတ်သောကြောင့် ကုသိုလ်မည်၏။
(ဤ၌ ဉာဏ်သည် ဉာဏသမ္ပယုတ်ကုသိုလ်ကို သဟဇာတ၊ ဉာဏဝိပ္ပယုတ်ကုသိုလ်ကို ပကတူပနိဿယဖြင့် ကျေးဇူးပြုသည်။
) သမန်းမြက်ကဲ့သို့ ဖြစ်ပြီး/မဖြစ်သေးသော ကိလေသာအသင်းအပင်းကို ဖြတ်တတ်သောကြောင့် ကုသိုလ်မည်၏။
(သမ္မပ္ပဓာန်တရားနှင့် ဆက်စပ်ရှင်းပြသည်)။
အခြားအဓိပ္ပာယ်များ (အဘိ၊ဋ္ဌ၊၁၊၁၀၅) အာရောဂျဋ္ဌ: ကိလေသာတည်းဟူသော စိတ်၏အနာရောဂါကင်းခြင်း။
အနဝဇ္ဇဋ္ဌ: ကိလေသာတည်းဟူသော အပြစ်အညစ်အကြေးကင်းခြင်း။
ကောသလ္လသမ္ဘူတဋ္ဌ: ကောသလ္လ (ကျွမ်းကျင်မှု၊ ပညာဉာဏ်) ကြောင့် ဖြစ်ခြင်း။
(ဉာဏသမ္ပယုတ်ကုသိုလ်အတွက်)။
ဉာဏဝိပ္ပယုတ်ကုသိုလ်သည် တူသောသဘောရှိ၍ ဥပမာအားဖြင့် ကုသိုလ်မည်သည်။
ဉာဏသမ္ပယုတ်ကုသိုလ်သည် အနက်သုံးမျိုးလုံးနှင့်ဆိုင်ပြီး၊ ဉာဏဝိပ္ပယုတ်ကုသိုလ်သည် အာရောဂျဋ္ဌ၊ အနဝဇ္ဇဋ္ဌ နှစ်မျိုးနှင့်သာ ဆိုင်သည်။
အနဝဇ္ဇသုခဝိပါကလက္ခဏာ အကျယ် "အနဝဇ္ဇ" ပုဒ်သည် ကုသိုလ်၏ ကိလေသာအပြစ်ကင်းစင်မှု (အတ္တသုဒ္ဓိ) နှင့် ပဝတ္တိသုခ (ဖြစ်ဆဲအခိုက်ချမ်းသာမှု) ကို ပြသည်။
၎င်းက ကုသိုလ်ကို အကုသိုလ်မှ ခွဲခြားသည်။
"သုခဝိပါက" ပုဒ်သည် ကုသိုလ်၏ ကောင်းမြတ်သောအကျိုး (ဣဋ္ဌဝိပါက) ကို ပေးစွမ်းနိုင်မှု (ကမ္မသတ္တိ) နှင့် ဝိပါကသုခ (အကျိုးပေးသောအခါ ချမ်းသာမှု) ကို ပြသည်။
၎င်းက ကုသိုလ်ကို အကျိုးမပေးသော (သို့မဟုတ် အကျိုးသက်သက်ဖြစ်သော) အဗျာကတတရားတို့မှ ခွဲခြားသည်။
အကုသိုလ်ဇော အကုသိုလ်ဇောဆိုသည်မှာ အကုသိုလ်ဖြစ်သောစိတ်များ အစဉ်အတန်း စောခြင်းဖြစ်သည်။
"အကုသိုလ်" ၏ သဘောသဘာဝကို ကုသိုလ်၏ ဆန့်ကျင်ဘက်အဖြစ် ဖွင့်ဆိုထားပါသည်- အကုသိုလ်၏ လက္ခဏာ၊ ရသ၊ ပစ္စုပဋ္ဌာန်၊ ပဒဋ္ဌာန် ပထမနည်း: လက္ခဏာ: အပြစ်နှင့်တကွဖြစ်ခြင်း၊ မကောင်းသောဆင်းရဲအကျိုးကို ပေးခြင်းသဘော။
ရသ: အကျိုးမဲ့ကို ဖြစ်စေခြင်း (ကိစ္စ)။
ဒုတိယနည်း (တစ်နည်း): (ကဲ့ရဲ့ထိုက်သောကြောင့်) လက္ခဏာ: အပြစ်နှင့်တကွ ဖြစ်ခြင်းသဘော။
) အကုသိုလ်၏ အဓိပ္ပာယ်ဖွင့်ဆိုချက်များ ကိလေသာတည်းဟူသော ထိုးကျင့်ကိုက်ခဲမှု၊ အနာရောဂါရှိခြင်း (အနာရောဂျ)။